
Táto kniha je výskumnou prácou venovanej analýze fenoménu propagandy, technológií manipulácie vedomia a dehumanizácie, ktoré možno sledovať od antiky až po súčasnosť. Autor sa opiera výlučne o verejne dostupné zdroje – historické publikácie, archívne dokumenty, akademické výskumy a materiály z prostriedkov masovej komunikácie. 

Informácie zhromaždené v knihe a citáty sú uvedené v podobe, v ktorej sú dostupné v otvorených zdrojoch. Autor nenesie zodpovednosť za ich faktickú správnosť, ani za interpretácie, ktoré mohli byť poskytnuté rôznymi výskumníkmi alebo médiami. 

Kniha nie je historickým ani právnym posudkom. Je to publicistický výskum, ktorého cieľom je ukázať, ako sa v rôznych epochách a kultúrach opakovali podobné mechanizmy formovania obrazu „nepriateľa“ a využívania informačných technológií na riadenie spoločnosti. 

Časť I. Formula nenávisti

​Kapitola 1. Rímska formula: algoritmus nenávisti a dehumanizácie 

Pred niekoľkými rokmi som pracovala v jednom z európskych archívov a študovala som preklady protokolov výsluchov z čias Diokleciána. Suché, popraskané pergameny, napísané uponáhľanou latinčinou, v sebe niesli ozvenu hlasov, ktoré utíchli pred takmer dvoma tisícročiami. Obvinenia vznesené proti raným kresťanom sa zdali absurdne monštruózne: rituálny kanibalizmus, incest, ateizmus, nenávisť k ľudskému rodu. Čítala a videla som pred sebou nielen ľudí zahnaných do kúta, ale celý systém – mechanizmus, ktorý bol spustený s cieľom ich úplného zničenia  

​A zrazu som s hrôzou, z ktorej mi stuhla krv v žilách, pochopila: nečítam historický dokument. Čítam príručku. Metodiku, podľa ktorej dnes, v 21. storočí, pôsobia represívne režimy po celom svete. Formula, napísaná krvou pred dvoma tisícmi rokmi, nezomrela. Zmenila len jazyk a kulisy. 

Tento univerzálny algoritmus ničenia inak zmýšľajúcich, ktorý som si v duchu pomenovala ako „plán dehumanizácie“, neskôr dostal aj odborné označenie. Taliansky sociológ Massimo Introvigne, jeden z odborníkov na nové náboženské hnutia, ho opísal ako „Rímsku formulu“. V roku 2011 bola táto koncepcia oficiálne uznaná Organizáciou pre bezpečnosť a spoluprácu v Európe (OBSE) ako reálne existujúca a používaná technológia prenasledovania. 

Jej podstata je jednoduchá a nemilosrdná ako úder gladia. Pozostáva z troch po sebe idúcich fáz, z ktorých každá pripravuje pôdu pre nasledujúcu, pričom akúkoľvek, aj tú najmierumilovnejšiu menšinu, mení na nepriateľa, ktorý má byť podrobený likvidácii. 

Prvá fáza — Netolerancia. Je to etapa vytvárania obrazu nepriateľa, masívneho informačného útoku. Cieľovú skupinu obviňujú zo všetkých smrteľných hriechov, pripisujú jej najodpornejšie a najneľudskejšie úmysly. Obvinenia vznesené proti kresťanom boli úplne vymyslené a absurdné. Predstavovali ich ako kanibalov – bola to úmyselná ohováračská lož, ktorá vznikla skreslením sviatosti Eucharistie, kde sa „požívanie tela a krvi Kristovej“ interpretovalo doslovne. Obviňovali ich z masového incestu, pričom skresľovali význam oslovení „brat“ a „sestra“ v rámci komunít.  Odmietnutie klaňať sa rímskym bohom bolo vyhlásené za strašný zločin, nazývali ich „ateistami“ a tvrdili, že to môže vyvolať hnev bohov na celé impérium. Každé z týchto obvinení nebolo vytvorené náhodou, ale ako nástroj propagandy zameraný na démonizáciu celej komunity. 

Keď je pôda nenávisti dostatočne pripravená, nastáva druhá fáza 
– Diskriminácia. Nenávisť nadobúda formu zákonov a spoločenských noriem. Kresťanstvo bolo vyhlásené za religio illicita – nezákonné náboženstvo.  Samotná príslušnosť k nemu sa stala zločinom. Ľudí vylučovali z verejného života, pripravovali ich o svoje práva, ich majetok mohol byť skonfiškovaný. Stávali sa vyvrheľmi, ľuďmi druhej kategórie, vyradenými z právneho rámca. Spoločnosť dostala jasný signál: „títo“ sú mimo zákona, a preto s nimi možno zaobchádzať akokoľvek. 
A potom nevyhnutne prichádza tretia, záverečná fáza 
— Prenasledovanie. To, čo včera bolo ohováraním v pamfletoch a 

dnes je diskriminačným zákonom, sa zajtra stáva realitou arén plných divokých zvierat, realitou mučiarní a masových popráv. 

Začína sa fyzická likvidácia tých, ktorých spoločnosť už zvykla považovať nie za ľudí, ale za hrozbu. 

Tento trojstupňový mechanizmus sa v histórii opakoval mnohokrát. Umožňoval ospravedlniť akékoľvek násilie a dodať mu podobu zákonného a dokonca nevyhnutného opatrenia na ochranu spoločnosti. 

​Kapitola 2. Propagandistická mašinéria Tretej ríše: anatómia genocídy 

Potom, čo som si preštudovala staroveké protokoly výsluchov a videla, ako sa formovala technológia dehumanizácie v starovekom Ríme, chcela som zistiť, ako tieto metódy prežili stáročia. A čím hlbšie som sa zaoberala dokumentmi a svedectvami, tým jasnejšie som chápala, že technológia premeny človeka na „nepriateľa spoločnosti“, na „mor“, nezanikla spolu s pádom antického sveta. Pokračovala v existencii, menila sa, maskovala sa pod novými formami, prispôsobovala sa novým okolnostiam a vždy ožila tam, kde sa náboženstvo, politika a strach spojili do jedného mechanizmu moci. V tomto zmysle nebolo nacistické Nemecko jedinečným fenoménom, ale logickým článkom dlhého reťazca, ktorý sa tiahol od antických prenasledovaní cez inkvizíciu až do 20. storočia. 

V expozíciách venovaných holokaustu možno vidieť materiály súvisiace s nacistickým týždenníkom Der Stürmer. Tento týždenník, založený Juliusom Streicherom v roku 1923, sa stal jedným z najhorlivejších hlásateľov antisemitskej propagandy v Tretej ríši. Vydania, od originálnych výtlačkov až po fotokópie a archívne materiály, sú dnes vystavené ako názorný dôkaz toho, ako slovo a obraz boli použité na zbavenie celého národa ľudskej dôstojnosti a prípravu pôdy pre holokaust. Na stránkach tohto denníka bolia Židia zobrazovaní v podobe ohavných karikatúr, ktoré deformovali ľudský vzhľad. Tieto obrázky neboli len propagandistickou “satirou“. Stali sa zbraňou. Plynové komory sa objavili neskôr, ale prvými kameňmi v základoch budúcej genocídy boli práve takéto karikatúry. 

Tu však vzniká otázka: odkiaľ sa vzala logika, ktorá umožnila spoločnosti vnímať takéto obrazy nie ako absurdné ohováranie, ale ako “pravdu”? 

Kde sa zrodil intelektuálny rámec, ktorý normalizoval dehumanizáciu? Odpoveď na túto otázku nás vedie do pochmúrneho a, žiaľ, málo známeho miesta — do Apologetického centra protestantskej cirkvi. 

Toto centrum bolo založené už v roku 1921, dlho predtým, ako sa Hitler dostal k moci. Jeho oficiálny cieľ sa zdal byť neškodný: študovať činnosť rôznych náboženských hnutí a informovať o nich protestantskú komunitu. V skutočnosti však hneď nadobudlo charakter dozorného orgánu. Pod rúškom „výskumu“ sa systematicky zbierali informácie o všetkých možných kultoch, krúžkoch, spoločnostiach a filozofických smeroch. Už vtedy bolo v jeho metódach cítiť inkvizičný duch. Akákoľvek myšlienka, ktorá prekračovala rámec ortodoxného protestantizmu, automaticky spadala do kategórie „nebezpečných“. Antroposofia, darwinizmus, monizmus, spiritualizmus, okultné praktiky — to všetko sa zaznamenávalo do kartotéky ako hrozby, ktoré si vyžadujú sledovanie a boj. 

V roku 1932 sa na čelo centra postavil pastor Walter Künneth, odhodlaný antisemita z Bavorska, redaktor periodika „Slovo a čin“. Práve s jeho príchodom Apologetické centrum vstúpilo do novej, skutočne zlovestnej fázy. Künneth rozšíril rámec svojej činnosti: výrazne sa sprísnilo prenasledovanie „kacírstva“, konkurenčných filozofických smerov a židovstva ako takého. Už 26. apríla 1933 predložil Federálnej cirkevnej správe v Berlíne správu s názvom „Cirkev a židovská otázka“. V tomto texte boli Židia označení „cudzorodými telami v národnom živote“, ktoré je potrebné odstrániť. Táto správa zohrala kľúčovú úlohu v tom, že antisemitská politika získala teologickú legitimitu. 

O niekoľko mesiacov neskôr, 16. decembra 1933, gestapo oficiálne prejavilo záujem o činnosť centra. V Künnethových správach je cítiť veľkú hrdosť: chválil sa výsledkami svojej práce, vďaka ktorej sa začal proces výmeny materiálov, metodológie a poznatkov medzi jeho organizáciou a gestapom. 

„Gestapo prejavilo veľký záujem o archívy Apologetického centra o sektách a o našu prácu proti slobodomyseľnosti, marxizmu a boľševizmu. Gestapo vyjadrilo želanie viesť v budúcnosti spolu s Apologetickým centrom boj proti ilegálnej slobodomyseľnosti. Výmena materiálov medzi gestapom a Apologetickým centrom sa už začala.” Tento moment sa stal zlomovým. Od tejto chvíle sa centrum fakticky

